اوتوزایکینجی درس
"حال شکیلچی لرینین مۆختلیف معنالی سؤز یاراتماسى (2)"
1. آدلیق حال: آدیندان گؤرۆندۆیۆ کیمى بو حال اشیانین آدینى بیلدیریر. لاکین بوندان علاوه آدلیق حالدا اولان ایسیم مجردلییى ده بیلدیرر: "کیتاب ان یاخشى یولداشدیر." جۆملهسینده هم کیتاب، هم ده یولداش تام مجرد حالدا ایشلهنیب.
بو حالین علامتى یوخدور، لاکین بَلسیز (نکره) اولان تأثیرلیک حالداکى ایسیمده علامتسیز اولار: "بیر کیتاب آلدیم." بو جۆملهده " کیتاب" سؤزۆ تأثیرلیک حالدا و مفعول اولدوغو حالدا، بَلسیز (نکره) اولدوغو اۆچۆن "ى" علامتینى قبول ائلهمهییبدیر.
ایسیم آدلیق حالدا اولاندا هم ایسمى، هم ده فعلى جۆملهلرده "مۆبتدا و خبر" اولار:
"معلیم گلدى. (فعلى جۆمله ) ، معلیم مئهریباندیر. (ایسمی جۆمله )".
azb_Arab azb_Arab azb_Arab azb_Arab azb_Arab azb_Arab